stanford-oval/wikipedia huggingface dataset:
Salama (kirjasarja)

Salama-sarja oli Gummeruksen salapoliisikirjallisuuteen ja jännityskirjallisuuteen keskittynyt kirjasarja. Sarjassa julkaistiin 205 kirjaa vuosina 1953–1973. Alkuperäisellä Salama-sarja-nimellä julkaistiin vuoteen 1970 saakka 176 kirjaa, tämän jälkeen julkaistiin vielä kolmen vuoden ajan uusintapainoksia suosituista Salama-sarjan kirjoista sekä Gummeruksen Silmukkasarjan kirjoista Salama minun makuuni-sarjassa.
Salama-sarjan ensimmäinen julkaistu kirja oli suomalaisen T. Marraksen (oikealta nimeltä Pauli Suhonen) dekkari Tohtori Kaarretin tapaus. Sarjassa julkaistiin muun muassa seuraavien kirjailijoiden teoksia: Mauri Sariola, Vilho Helanen, Tapani Immonen, Matti Pirkola, Marjatta Seppälä, Tauno Yliruusi, Lennart Åkerlund, Maria Lang, Erle Stanley Gardner, Quentin Patrick, Ellery Queen, Ira Levin, Mary Rinehart, James Hadley Chase, Peter Cheyney, Ngaio Marsh, Simon Rattray ja M. M. Kaye. Suurin osa kirjoista oli amerikkalaisten, brittiläisten ja ruotsalaisten kirjailijoiden tekemiä.
Jännityskirjallisuuteen erikoistunut Book Studio-kustantaja on julkaissut vuodesta 2002 lähtien vanhoja Salama-sarjan dekkareita uusintapainoksina.
Aiheesta muualla

DekkariNetti : Salama-sarja (Arkistoitu – Internet Archive)
Unikie

| Unikie Oy |
| --- | --- |
Yritysmuoto:  Osakeyhtiö
Perustettu:  2015
Toimitusjohtaja:  Juha Ala-Laurila
Kotipaikka:  Tampere, Suomi
Liikevaihto:  65 milj. € (2023)
Kotisivu:  www.unikie.com
Infobox OKVirheellinen NIMI-arvo: 
Unikie Oy on vuonna 2015 perustettu suomalainen ohjelmistotalo, joka kehittää teknologiaa suojattuihin reaaliaikaisiin prosesseihinselvennä. Yrityksen liikevaihto oli 65 miljoonaa euroa vuonna 2023. Unikie on ollut yksi Suomen nopeimmin kasvavista teknologiayrityksistä (Deloitte 2019) ja vuoden 2021 Tivi-yritys. Yritys työllistää noin 600 ohjelmistoalan huippuammattilaista Suomessa, Ruotsissa, Saksassa, Puolassa, Yhdysvalloissa ja Virossa.. Yritys palvelee muun muassa autoteollisuutta, valmistavaa teollisuutta, kaivoksia, satamia ja telecom-sektoria kehittämällä sensoridataan perustuvaa autonomisen ajamisen teknologiaa, teollisuuden tekoäly- ja automaatioratkaisuja sekä turvallisen liitettävyyden ja viestinnän ratkaisuja. Unikien asiakkaita ovat muun muassa Sandvik, Nokia, Valmet ja Ponsse sekä autonvalmistajista BMW, Ford, Jaguar-Land Rover ja Mercedes-Benz.
Alexander Stubb palkitsi Unikie Oy:n vuoden 2024 tulokasyrityksenä vuosittaisessa Tasavallan presidentin kansainvälistymispalkinto -tapahtumassa.
Aiheesta muualla

Unikien verkkosivut
Kirjava kukko

Kirjava kukko oli Tammen kustantama lastenkirjasarja. Sarja oli suunnattu lukemaan oppineille lapsille, ja siinä julkaistiin helppolukuisia, suomalaisten kirjailijoiden kirjoittamia teoksia. Ensimmäiset sarjan kirjat ilmestyivät vuonna 1995.
Straight edge

Straight Edge -elämäntavan luonut Minor Threat esiintymässä Washingtonissa vuonna 1981.
Straight edge -elämäntyyliä ilmentäviä kangasmerkkejä.
Straight edge on elämäntapa ja alakulttuuri, jonka edustajat pidättäytyvät käyttämästä  päihteitä (tupakkaa, alkoholia ja huumeita). Joskus tähän elämäntapaan liitetään myös veganismi, sekä eläinten oikeudet. . Suomessa Straight edge -aatteen kannattajia kutsutaan "streittareiksi".
Straight edge -kulttuuriin liittyvät vahvasti musiikkityylit punk ja erityisesti hardcore punk. Straight edge on yksi hardcore punkin alalaji. Straight edge -liike kehittyi Minor Threat -yhtyeen sanoituksesta kappaleessa ”Straight Edge”, jossa liikkeen perusidea tuodaan esille. Siihen kuuluu myös punkille ominainen rasismin ja homofobian vastaisuus, feminismi sekä antitotalitarismi.lähde?
1980-luvulla aatetta musiikillisesti jatkoivat Yhdysvalloissa muun muassa Gorilla Bisquits, 7 Seconds, Judge, Youth Of Today ja Project X. 1990-luvulle tultaessa Straight edge ja siihen yhdistettävä eläinoikeusaate saivat uuden äänen metal-hardcore yhtye Earth Crisisin EP- ja albumijulkaisuista.
Streittariuden tunnus on kämmenselkään piirretty X-kirjain. Alun perin tällä merkinnällä järjestyksenvalvojat merkitsivät ovella punk-yhtyeiden keikoille pyrkineet alaikäiset, jolloin merkityille ei myyty alkoholia.
Straight edge -yhtyeitä

| 0 | 1 | 2 | 3 |
| --- | --- | --- | --- |
|  7 Seconds  A Chorus of Disapproval  Abhinanda  xAFBx  Amendment 18  xBishopx  Bold  xCanaanx  Carry On  Casey Jones  Chain of Strength  Champion  Cleansingxxx  Culture  xDeadlockx  Down To Nothing |  Earth Crisis  Eye For All  Floorpunch  Fugazi  GHOSTxSHIP  Good Clean Fun  Gorilla Biscuits  Have Heart  In My Eyes  Liferuiner  xLooking Forwardx  Make Move  Maroon  Mental  Minor Threat |  Morning Again  Nueva Ética  xOne Choicex  One Life Crew  Outspoken  Project X  Racetraitor  Raivoraittius  Refused  Rise Against  xRepresentx  Sairaat Mielet  Saving Grace  Side by Side  Slapshot  xSpecies Traitorx |  Suffokate  Stand and Fight  Stick To Your Guns  Strife  Ten Yard Fight  To Kill  Turn the Tide  xTyrantx  Unbroken  Uniform Choice  Until The End  Vitamin X  xThe Warx  XTRMST  Youth of Today |
Aiheesta muualla

Kuvia tai muita tiedostoja aiheesta Straight edge Wikimedia Commonsissa
Suomen tilastollinen vuosikirja

Suomen tilastollinen vuosikirja on Tilastokeskuksen ja sen edeltäjien vuosittain julkaisema laaja tilastojen kokoomateos, joka sisältää tärkeimpiä tilastotietoja Suomesta ja myös vertailutietoja muista maista. Vuosikirja sisältää tietoja mm. Suomen pinta-alasta, väestöstä, maa- ja metsätaloudesta, teollisuudesta, kaupasta, kansantaloudesta, liikenteestä, rahoitusmarkkinoista, koulutuksesta, kulutuksesta ja hinnoista, sosiaalitoimesta ja terveydenhoidosta, oikeustoimesta, valtiontaloudesta ja vaaleista.
Ensimmäinen Suomenmaan tilastollinen vuosikirja ilmestyi vuonna 1879. Teoksesta julkaistiin vuoteen 1932 saakka kahta rinnakkaista laitosta, joista toisessa kielinä olivat suomi ja ranska, toisessa ruotsi ja ranska. Sortovuosien aikana vuosina 1903–1916 julkaistiin niiden rinnalla myös kolmatta, venäjänkielistä laitosta. Suomenkielisenä nimenä on ollut Suomen tilastollinen vuosikirja vuodesta 1903. Vuodesta 1933 teoksesta on ilmestynyt vain yksi, kolmikielinen laitos. Kolmas kieli vaihdettiin ranskasta englantiin vuonna 1953. Vuoden 1925 vuosikirjassa julkaistiin ensimmäisen kerran yhteiskunnallisia ja taloudellisia tietoja maailman eri maista sisältävä ulkomaanosio.
Painetun version rinnalla Tilastokeskus julkaisee myös vuosikirjan verkkopalvelun, joka sisältää vuosikirjan taulukot, teemakartat ja sanahaun sekä linkit tilastojen tuottajien internet-sivuille.
Valtiokalenteri

Valtiokalenteri on useimmissa valtioissa julkaistava vuosittainen käsikirja. Siinä on kalenteriosa ja erilaisia hallinnon kannalta tärkeitä henkilöluetteloita ja luetteloita virastoista ja laitoksista.
Vanhin valtiokalenteri on Ranskassa vuodesta 1650 ilmestynyt État de la France. Sitä täydellisempi on vuodesta 1679 ilmestynyt Almanach Royal.
Ruotsissa valtiokalenterin edeltäjä oli A. J. von Henelin yksityisesti julkaisema kalenteri Anno 1729 florerande Sverige, jonka hän julkaisi myös vuodelle 1735. Virallisen leiman saaneen valtiokalenterin on toimittanut alusta alkaen vuodesta 1738 Ruotsin tiedeakatemia, ja se on ilmestynyt eri nimillä, nykyisin Sveriges Statskalender. Tästä alkaa myös vuodesta 1811 julkaistun Suomen Valtiokalenterin historia. Julkaisuoikeus siirtyi Ruotsin tiedeakatemialta vuonna 1809 Turun akatemialle.
Ratsutyttö (kirjasarja)

Ratsutyttö -kirjasarja on Marvi Jalon kirjoittama hevoskirjasarja, jonka päähenkilö on Kati-niminen ratsastajatyttö. Kirjasarjan ensimmäisessä osassa Kati muuttaa perheensä kanssa kaupungista maalle.
Kati Oksala on kuudesluokkalainen ratsutyttö. Hänen paras kaverinsa on Makkara eli Margaret Elisabet Lillian Alice Liljendahl. Makkara on samalla luokalla kuin Kati. Hänellä on oma poni, jonka nimi on Boni fra Hveravellir eli Poni.
Ravitalleilla työskentelevästä Linda Tammisesta eli Lintsistä tulee myös Katin ja Makkaran kaveri. Lintsillä on veli Jukka eli Juke. Lintsin ja Juken isä on kylän tunnetuin juoppo.
Katin äitipuoli on oikealta nimeltään Pirkko Alexsandra Lehtivaara, mutta käyttää taiteilijanimeä Sassa Lehti. Alkuun Kati ei pidä Sassasta ollenkaan, mutta kun Sassa antaa Katille Tähti-Vauhti -nimisen suomenhevostammavarsan, Kati alkaa pitää Sassasta pikkuhiljaa.
Katin isä on Teppo Oksala.
Katin kotona, eli Sassan tallissa asuu kaksi suomenhevostammaa, jotka ovat siitostammoja. Tytön-Tähti ja Tulileimu, kutsumanimiltään Tähti ja Leimu. Katin oma tammavarsa Vauhti (Tähti-Vauhti) on Tähden, ja suomenhevosori Virhan jälkeläinen.
Sassalla on myös kissoja. Chopin, Mozart, Vivaldi ja Bizet. Ja sitten on sekarotuinen koira, Jeni.
Ratsutyttö-kirjat

Ratsutyttö muuttaa maalle
Ratsutyttö ja Ravipoika
Rajut bileet, Ratsutyttö
Jahti alkaa, Ratsutyttö
Ratsutytön rekiretki
Ratsutyttö ja rakkaus
Balettia, Alina!

| Balettia, Alina! |
| --- | --- |

Kirjailija:  Teija Huusko
Kansitaiteilija:  Karin Niemi
Kieli:  suomi
Genre:  nuortenkirjallisuus
Kustantaja:  Myllylahti
Julkaistu:  Espoo
Sivumäärä:  159
ISBN:  978-952-356-079-6
Sarja: Alina-kirjasarja
Seuraava:  Kohti valintakokeita, Alina
Löydä lisää kirjojaKirjallisuuden teemasivulta
Balettia, Alina! on Teija Huuskon kirjoittama nuortenkirja, joka on suunnattu baletista kiinnostuneille varhaisnuorille. Kirjan päähenkilö on 12-vuotias ujo ja epävarma Alina, joka aloittaa uuden lukukauden balettikoulussa. Hänen harrastuksensa alkaa muuttua vakavampaan suuntaan ja hän alkaa haaveilla balettitanssijan urasta.
Alina käy balettikoulussa, jossa hän aloittaa uuden lukukauden. Kouluun tulee uusi baletinopettaja. Samaan aikaan hänen paras ystävänsä Venla lopettaa baletin ja siirtyy soittamaan pianoa. Uuden lukukauden myötä luokalle tulee uusia oppilaita, kaksi uutta tyttöä ja poika, Jasper, johon kaikki tytöt ihastuvat. Lukukausi tuo mukanaan myös epävarmuutta, kilpailua ja monimutkaisia ystävyyssuhteita. Alina on turhautunut, koska hänen opettajansa ei Alinan mielestä huomaa häntä eivätkä hänen vanhempansa ymmärrä hänen balettiharrastuksensa vakavuutta. Jännitystä aiheutaa myös jouluna esitettävä Lumikuningatar-baletti, jossa joku tytöistä pääsee tanssimaan pääroolin Jasperin kanssa.
Kirjan kirjoittanut Huusko on itse baletinopettaja ja kirja on saanut vaikutteita hänen omasta elämästään. Hän kertoo mieleensä tulevan usein omat lapsuuden ja nuoruuden muistot hänen opettaessaan balettia. Hän aloitti baletin harrastamisen nuorena ja on kertonut, että hänelle kirjat baletista olivat tuolloin tärkeitä innoituksen lähteitä.
Aiheesta muualla

Tuija: Teija Huusko: Balettia, Alina! Kirjavinkit.  15.5.2020. Viitattu 4.1.2021.
Helminen, Sini: Piruettien pyörteissä: Teija Huuskon Balettia, Alina! Siniset helmet.  29.8.2020. Viitattu 4.1.2021.
Heikkilä-Halttunen, Päivi: Asiantuntevasti balettiharrastuksesta Lastenkirjahylly -blogi.  14.5.2020. Viitattu 4.1.2021.
Lastenkirjat – Teija Huusko: Balettia, Alina!, 2020 Riihimäen kaupunginkirjasto. Arkistoitu 4.1.2021. Viitattu 4.1.2021.
Kuivalahti, Laura: Kirja-arvio: Baletinopettaja kirjoitti nuortenkirjan, joka vinkkaa silmää kaikille tanssiharrastajille Maaseuduntulevaisuus.  11.12.2020. Viitattu 4.1.2021.
Pro et Contra

Pro et Contra on Valtiotieteellinen yhdistyksen julkaisusarja. VTY on julkaissut englanninkielistä sarjaa vuodesta 1983. Uudistetun sarjan julkaiseminen nimellä Pro et Contra aloitettiin vuonna 2018. Sarja on vertaisarvioitu ja verkossa vapaasti luettavissa, mutta saatavissa maksusta myös painettuna. Toisena julkaisijana on Helsinki University Press.
Qatarin Grand Prix

|  Qatarin Grand Prix  |
| --- | --- |

Rata:  Lusail International Circuit
Sijainti:  Al-Dayyan, Qatar
Ratatyyppi:  Moottorirata
Radan pituus:  5,419 km
Kilpailun pituus:  57 kierrosta, 308,611 km
Eniten voittoja
Kuljettajat:   Max Verstappen (2) 
Tallit:  Red Bull Racing (2)
Viimeisin kilpailu (2024):
Voittaja:   Max Verstappen   (Red Bull Racing-Honda RBPT)
Voittoaika:  1:31.05,323
Toinen:   Charles Leclerc   (Ferrari)
Kolmas:   Oscar Piastri   (McLaren-Mercedes)
Sprinttikilpailu
Voittaja:   Oscar Piastri   (McLaren-Mercedes)
Toinen:   Lando Norris   (McLaren-Mercedes)
Kolmas:   George Russell   (Mercedes)
Paalupaikka
Kuljettaja:   George Russell   (Mercedes)
Paaluaika:  1.20,575
Nopein kierros
Kuljettaja:   Lando Norris   (McLaren-Mercedes)
Kierrosaika:  1.22,384 (kierroksella 56)
Qatarin Grand Prix on Qatarissa järjestettävä Formula 1 -sarjan osakilpailu. Kilpailu ajetaan Lusail International Circuitilla.
Qatarin Grand Prix järjestettiin ensimmäisen kerran vuonna 2021.
Voittajat

| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 2021 |  Lewis Hamilton | Mercedes | Losail | Raportti |
| 2023 |  Max Verstappen | Red Bull Racing-Honda RBPT | Lusail | Raportti |
| 2024 |  Max Verstappen | Red Bull Racing-Honda RBPT | Lusail | Raportti |
Lähde:
Sponsorit

2021: Ooredoo Qatar Grand Prix
2023-2024: Qatar Airways Qatar Grand Prix
Pioneerin metroasema

Pioneer on Singaporen Mass Rapid Transit -metrojärjestelmän asema Jurong Westissä Singaporen läntisellä suuralueella. Se avattiin 28. helmikuuta 2009. Asemaa käyttävät East West Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:34 |  | 6:04 |  | 23:36 |  |  |
| EW33 Tuas Link | 5:23 |  | 5:53 |  | 0:34 |  |  |
Aiheesta muualla

Kuvia tai muita tiedostoja aiheesta Pioneerin metroasema Wikimedia Commonsissa
Pioneerin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Boon Lay | East West Line | Seuraava asema: Joo Koon |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pioneer MRT Station
Käännös suomeksi
Luettelo vuosittaisista lämpötilaennätyksistä Suomessa

Luettelo vuosittaisista lämpötilaennätyksistä Suomessa vuodesta 1961 lähtien, Ilmatieteen laitoksen mukaan.
Ylimmät lämpötilat

| Mittausasema | Lämpötila (°C) | Päivämäärä |
| --- | --- | --- |
| Kemi-Tornion lentoasema | 30,8 | 1961-07-14 |
| Kruunupyy | 26,0 | 1962-06-20 |
| Utti | 32,8 | 1963-08-02 |
| Kruunupyy | 31,0 | 1964-06-15 |
| Utti | 29,0 | 1965-07-21 |
| Varkaus Käpykangas | 32,0 | 1966-06-20 |
| Utti | 31,2 | 1967-08-03 |
| Lahti Laune | 30,4 | 1968-06-19 |
| Naantali | 31,5 | 1969-08-01 |
| Kemi-Tornion lentoasema | 32,9 | 1970-07-20 |
| Hattula Leteensuo | 29,3 | 1971-07-06 |
| Outokumpu | 33,6 | 1972-07-08 |
| Anjalankoski Anjala | 32,5 | 1973-07-06 |
| Utsjoki Kevo | 32,8 | 1974-06-18 |
| Ruotsinpyhtää Keitala | 32,0 | 1975-08-08 |
| Muhos kk Laitasaari | 27,0 | 1976-08-14 |
| Kankaanpää Niinisalo | 32,5 | 1977-06-15 |
| Kuopio Inkilänmäki | 29,6 | 1978-08-01 |
| Tuusula Hyrylä | 30,5 | 1979-06-08 |
| Lapinjärvi Ingermaninkylä | 31,5 | 1980-07-31 |
| Kotka Sunila | 29,6 | 1981-07-10 |
| Ylistaro Pelma | 30,2 | 1982-07-16 |
| Kotka Sunila | 32,3 | 1983-07-10 |
| Utti | 29,1 | 1984-05-17 |
| Lappeenranta | 30,4 | 1985-08-10 |
| Lapinjärvi Ingermaninkylä | 31,5 | 1986-06-27 |
| Utsjoki Kevo | 30,0 | 1987-07-20 |
| Utsjoki Kevo | 32,9 | 1988-07-20 |
| Lapinjärvi Ingermaninkylä | 31,1 | 1989-07-09 |
| Utsjoki Kevo | 29,2 | 1990-06-25 |
| Lapinjärvi Ingermaninkylä | 30,0 | 1991-07-31 |
| Vihti Maasoja | 33,2 | 2021-07-14 |
| Lapinjärvi Ingermaninkylä | 30,0 | 1993-05-20 |
| Jyväskylä | 33,3 | 1994-07-28 |
| Ylämaa Ylijärvi | 31,2 | 1995-06-15 |
| Utti | 28,2 | 1996-08-21 |
| Kauhavan lentokenttä | 31,5 | 1997-07-01 |
| Joensuu | 32,0 | 1998-06-16 |
| Joensuu, Vieremä Kaarakkala | 32,5 | 1999-07-16 |
| Inari Sevettijärvi | 32,4 | 2000-07-19 |
| Savonlinna Ruunavuori | 31,9 | 2001-07-18 |
| Pori | 30,0 | 2002-08-13 |
| Mietoinen Saari | 33,3 | 2003-07-15 |
| Inari Sevettijärvi | 29,8 | 2004-07-03 |
| Inari Sevettijärvi | 30,8 | 2005-07-09 |
| Lammi Evo | 32,1 | 2006-07-08 |
| Parikkala Koitsanlahti | 30,7 | 2007-08-14 |
| Salo Kiikalan lentokenttä | 29,7 | 2008-06-06 |
| Jämsä Halli Lentoasemantie | 29,6 | 2009-06-28 |
| Joensuun lentoasema | 37,2 | 2010-07-29 |
| Ylitornio Meltosjärvi | 32,8 | 2011-06-10 |
| Lieksa Lampela | 31,0 | 2012-07-30 |
| Liperi Tuiskavanluoto | 32,4 | 2013-06-26 |
| Pori Rautatieasema | 32,8 | 2014-08-04 |
| Kouvola Utti Lentoportintie | 33,3 | 2021-07-14 |
| Utsjoki Kevo | 29,1 | 2016-07-23 |
| Utsjoki Kevo | 27,6 | 2017-07-28 |
| Vaasa Klemettilä | 33,7 | 2018-07-18 |
| Porvoo Emäsalo | 33,7 | 2019-07-28 |
| Kankaanpää Niinisalo | 33,5 | 2020-06-25 |
| Heinola Asemantaus | 34,0 | 2021-07-15 |
| Pori lentoasema | 32,9 | 2022-06-28 |
| Rauma Pyynpää | 33,6 | 2023-08-07 |
Alimmat lämpötilat

| Mittausasema | Lämpötila (°C) | Päivämäärä |
| --- | --- | --- |
| Sodankylä Vuotso | −41,2 | 1961-02-06 |
| Inari/Ivalo | −41,4 | 1962-01-24 |
| Sodankylä Vuotso | −43,2 | 1963-12-19 |
| Sodankylä Lokka | −40,4 | 1964-01-26 |
| Enontekiö Kalmankaltio | −40,3 | 1965-01-11 |
| Inari/Ivalo | −48,6 | 1966-02-01 |
| Enontekiö Kilpisjärvi | −44,2 | 1967-01-27 |
| Alajärvi Möksy | −42,0 | 1968-01-12 |
| Taivalkoski kk | −41,6 | 1969-02-05 |
| Utsjoki Kevo | −43,2 | 1970-02-16 |
| Salla Tuntsa | −46,0 | 1971-02-28 |
| Salla Tuntsa | −39,7 | 1972-03-10 |
| Kittilä Kaukonen | −40,3 | 1973-12-08 |
| Kittilä Pokka | −37,7 | 1974-01-29 |
| Salla Naruskajärvi | −40,2 | 1975-02-18 |
| Salla Naruskajärvi | −44,2 | 1976-02-01 |
| Kittilä Pokka | −44,5 | 1977-01-23 |
| Salla Naruskajärvi | −45,5 | 1978-01-27 |
| Salla Naruskajärvi | −43,2 | 1979-02-13 |
| Salla Naruskajärvi | −43,3 | 1980-01-26 |
| Kittilä Pokka | −42,8 | 1981-03-12 |
| Salla Naruskajärvi | −43,5 | 1982-01-01 |
| Salla Naruskajärvi | −40,1 | 1983-12-10 |
| Kittilä Pokka | −39,1 | 1984-01-25 |
| Salla Naruskajärvi | −50,4 | 1985-01-06 |
| Muonio kk Alamuonio | −41,9 | 1986-12-20 |
| Salla Naruskajärvi | −45,5 | 1987-01-08 |
| Salla Naruskajärvi | −41,4 | 1988-12-22 |
| Kuusamo Kiutaköngäs | −37,4 | 1989-01-01 |
| Inari/Ivalo | −40,6 | 1990-01-11 |
| Salla Naruska | −38,5 | 1991-01-29 |
| Utsjoki Kevo | −35,3 | 1992-01-10 |
| Utsjoki Kevo, Kittilä Pulju ja Pokka | −37,2 | 1993-01-15 ja 02-20 |
| Salla Naruska | −41,1 | 1994-02-11 |
| Kittilä Pokka | −42,0 | 1995-12-29 |
| Sodankylä Lisma-aapa | −37,0 | 1996-01-06 |
| Kuusamo Kiutaköngäs | −41,4 | 1997-02-10 |
| Sodankylä Lokka | −43,1 | 1998-02-17 |
| Kittilä Pokka | −51,5 | 1999-01-28 |
| Kuusamo Kiutaköngäs | −36,5 | 2000-12-27 |
| Pyhäjärvi Ol. Ojakylä | −42,5 | 2001-02-08 |
| Taivalkoski Paloasema | −40,7 | 2002-12-31 |
| Kuusamo Kiutaköngäs | −41,9 | 2003-01-07 |
| Salla Naruska | −38,7 | 2004-02-11 |
| Salla Naruska | −36,5 | 2005-01-29 |
| Kittilä Pokka | −43,6 | 2006-01-20 |
| Salla Naruska | −39,9 | 2007-02-06 |
| Kittilä Pokka | −33,7 | 2008-02-24 |
| Inari Sevettijärvi | −37,6 | 2009-02-07 |
| Kuhmo Kalliojoki | −41,3 | 2010-02-20 |
| Salla Naruska | −41,8 | 2011-02-18 |
| Inari Kaamanen | −42,7 | 2012-02-06 |
| Sodankylä Vuotso | −39,7 | 2013-12-09 |
| Utsjoki Kevojärvi | −40,7 | 2014-01-20 |
| Utsjoki Kevojärvi | −39,6 | 2015-01-11 |
| Muonio Kirkonkylä | −41,2 | 2016-01-07 |
| Muonio Kirkonkylä | −41,7 | 2017-01-05 |
| Utsjoki Kevo Kevojärvi | −37,1 | 2018-02-04 |
| Utsjoki Kevo Kevojärvi | −39,1 | 2019-02-05 |
| Utsjoki Kevo Kevojärvi | −41,1 | 2020-12-27 |
| Utsjoki Kevo Kevojärvi | −39,7 | 2021-02-20 |
| Enontekiö lentoasema | −35,7 | 2022-01-08 |
| Kittilä lentoasema | −37,5 | 2023-03-24 |
Kalevalaseuran vuosikirja

Vuosikirja 2002 Lönnrotin hengessä 2002.
Kalevalaseuran vuosikirja on vuosittain loka-marraskuun vaihteessa ilmestyvä Kalevalaseuran julkaisu. Sarja alkoi ilmestyä 1921, ja ensimmäisen teoksen julkaisi Otava. Sen aiheena oli Suomen ja suomalais-ugrilaisten kansojen kansatiede.
Teoksiin on koottu vertaisarvioituja artikkeleita perinteen- ja kulttuurintutkimuksen alalta. Numeroon 95 mennessä niissä on julkaistu pari tuhatta tutkijoiden ja muiden asiantuntijoiden kirjoittamaa artikkelia suullisesta perinteestä, kansanrunoista, runolaulajista, perinteentutkijoista, Kalevalasta, Kalevalan kääntäjistä ja taiteilijoista, Lönnrotista ja muista merkittävistä runonkerääjistämme. Teoksen toimitusneuvostona on Kalevalaseuran hallitus, ja sen vastaava toimittaja on seuran toiminnanjohtaja, filosofian tohtori Niina Hämäläinen.
Aiheesta muualla

Vuosikirjojen hakemisto 1–93 (Arkistoitu – Internet Archive) (pdf)
Kalevalaseuran vuosikirja, 2 (1922)
William Harvey

William Harvey Cornelius Jansenin maalauksen mukaan.
William Harvey (1. huhtikuuta 1578 – 3. kesäkuuta 1657) oli englantilainen lääkäri, anatomi ja fysiologi. Häntä pidetään verenkierron keksijänä.
Opinnot

Harveyn opinnot Cambridgen yliopistossa tähtäsivät lääkärin uraan. Hän täydensi opintojaan Italian Padovassa, jossa hänen opettajaan toimi anatomi Girolamo Fabrizzi. Tämä korosti vertailevan anatomian tärkeyttä. Padovassa Harvey sai tohtorin arvon 1602 ja täydet lääkärinoikeudet 1604 Lontoossa.
Ura lääkärinä

William Harvey asettui Lontooseen St Bartholomew’n sairaalaan harjoittamaan lääkärinammattia vuosiksi 1609–1643. Tänä aikana hänen potilaitaan olivat muun muassa Francis Bacon, Jaakko I ja Kaarle I.
Ura tutkijana

Padovassa toiminut Andreas Vesalius oli 1500-luvun puolivälissä selvittänyt sydämen ja verisuoniston rakenteen, mutta niiden toimintaa ei silti ymmärretty. Fabrizzi tutki laskimon läppien toimintaa, ja antoi samalla Harveylle tärkeän sysäyksen verisuoniston tutkimiseen. Hän ei tehnyt suoranaisia mittauksia, vaan teki tärkeät löytönsä päättelemällä. Harvey esitti ajatuksensa verenkierrosta vuonna 1616 luennollaan College of Physicians -koulussa Lontoossa. Vuonna 1628 hän julkaisi teoksen Exercitatio Anatomica de Motu Cordis et Sanguinis in Animalibus (Anatominen tutkimus sydämen ja veren liikkeestä eläimissä). Siinä hän selitti ensimmäisenä yksityiskohtaisesti, kuinka veri kulkee ruumiissa suljetusti sydämen pumppaamana ja sen läppien ohjaamana. Näin voitiin hylätä antiikin aikainen selitys verisuonissa olevista hengistä.
Myöhemmin Harvey tutki myös elämän syntyä, embryologiaa. Hän esitti tärkeän periaatteen Omnia ex ovo, jonka mukaan kaikki elämä on syntyisin munasta. Tutkimalla erityisesti kananmunaa Harvey teki havaintoja sikiön asteittaisesta kehityksestä. Hedelmöittymisen merkitystä ei kuitenkaan vielä oivallettu.
Yksityiselämä

William Harvey oli naimisissa, mutta avioliitto oli lapseton.
Kirjallisuutta

Harvey, William: Verenkierrosta. Sydämen ja veren liikkeet.  (Exercitatio anatomica de motu cordis et sanguinis in animalibus, 1628.)  Suomentanut latinan kielestä Anto Leikola. Helsinki:  Terra cognita, 2000.  ISBN 952-5202-43-7
Aiheesta muualla

Kuvia tai muita tiedostoja aiheesta William Harvey Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Argentiina  Katalonia  Saksa  Italia  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Alankomaat  Puola  Portugali  Vatikaani 
Tieteilijät:  Mathematics Genealogy Project  zbMATH 
Henkilöt:  Deutsche Biographie  DDB  Trove 
Muut:  SNAC  IdRef 
Kuva teoksesta Exercitatio.
Teemu Lehtilä

| Teemu Lehtilä> Henkilötiedot |
| --- | --- |
Koko nimi:  Teemu Aleksi Lehtilä
Syntynyt: 27. marraskuuta 1966 (ikä 58) Kokemäki
Ammatti:  näyttelijä
Puoliso:  Nina Viinikka
Näyttelijä
Aktiivisena:  1994–
Merkittävät roolit:  Heikki Grönberg (Häjyt) Aaro Vaalanne / Eero Vanala (Salatut elämät) Vanhempi Lindeman (V2 – Jäätynyt enkeli)
Aiheesta muualla
IMDb 
Elonet
Teemu Aleksi Lehtilä (s. 27. marraskuuta 1966 Kokemäki) on suomalainen näyttelijä.